રાજકોટ ઉપરાંત પોરબંદરની બેઠક પર પણ સૌની નજર હતી. આ બેઠક પર ભાજપના બાબુ બોખરિયાની જીત થઇ છે અને કોંગ્રસના સ્વચ્છ છબિ ધરાવતા અર્જુન મોઢવાડિયાની હાર થઇ હતી. રાજકારણમાં આ બંને દિગ્ગજ નેતાઓ છે અને સવારે 11 સુધી બંને નેતાઓ વચ્ચે માત્ર 50 મતોનું અંતર હતું. આ બેઠક પર આખરે બાબુ બોખરિયાની જીત થઇ છે. અમદાવાદની વટવા બેઠક પર પણ ભાજપના પ્રદીપસિંહ જાડેજાની જીત થઇ છે અને કોંગ્રેસના બિપિનભાઇ પટેલની હાર થઇ હતી. આ ઘણી ચર્ચાસ્પદ બેઠક હતા અને કોંગ્રેસના બિપિન પટેલ આયાતી ઉમેદવાર તરીકેના ટેગને કારણે હાર્યા હોવાનું મનાઇ રહ્યું છે.